Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1892

j) a nedves tároló rendszerrel üzemelõ reaktorok esetén biztosítani kell: – azon vízmennyiségek vízkémiai és sugárvédelmi ellenõrzésére szolgáló eszközöket, amelyekben kiégett fûtõelem manipulációja vagy tárolása történik, – víztisztító és szivárgás gyûjtõ rendszereket, továbbá a tárolómedence szintjét és hõmérsékletét szabályozó és monitorozó, valamint szivárgás ellenõrzõ rendszereket. 4.3.9. Baleset-elhárítási felkészülés 4.292. A baleset-elhárítási felkészülésre vonatkozó követelményeket az Engedélyesnek a balesetelhárítás tervezésekor kell teljesítenie. 4.293. A létesítmény baleset-elhárítási felkészülésének célja, hogy veszélyhelyzetben az elhárítási tevékenység összehangolt és hatékony végzéséhez szükséges feltételek a megfelelõ idõben, a megfelelõ helyen, a megfelelõ irányítás és ellenõrzés mellett teljesüljenek, és a rendelkezésre álló forrásokat az Engedélyes betanult és begyakorolt módon legyen képes felhasználni. 4.294. A veszélyforrás-elemzés során azonosított veszélyforrásokat, azok potenciális súlyossága alapján tervezési (veszélyeztetettségi) kategóriákba kell sorolni. A tervezési kategóriákat az Országos Baleset-elhárítási Intézkedési Terv határozza meg. A besorolás célja, hogy megalapozza a balesetelhárítási felkészülés terjedelmét. A felkészülés során a veszélyforrás elemzés által meghatározott legsúlyosabb veszélyhelyzet elhárításának képességét kell biztosítani. Ugyanakkor meg kell mutatni, hogy a felkészülés minden feltételezett kezdeti esemény és lehetséges veszélyhelyzet esetén biztosítja, hogy a megfelelõ intézkedések – osztályozás, értesítés, aktiválás és baleset-elhárítási intézkedések – végrehajtása idõben megtörténjen. 4.295. A létesítmény nukleárisbaleset-elhárítási felkészülését össze kell hangolni a konvencionális veszélyhelyzetekre való felkészüléssel. 4.296. Az Engedélyesnek fel kell készülnie a veszélyhelyzetek azonosítására és a baleset-elhárítási tevékenység azonnali megkezdésére. Ennek érdekében a nemzetközi normáknak és az Országos Baleset-elhárítási Intézkedési Tervnek megfelelõ veszélyhelyzeti osztályozási rendszert kell kidolgoznia. Az esemény adott veszélyhelyzeti osztályba történõ besorolása a megfelelõ fokozatú elhárítási tevékenység azonnali megkezdését vonja maga után. Az azonos osztályokba tartozó veszélyhelyzetek közel azonos veszélyt jelentsenek. 4.297. Üzemelõ reaktor esetén a létesítmény területén, leállított reaktor esetében ügyeleti rendszerben mindig lennie kell a veszélyhelyzeti osztály besorolására, a veszélyhelyzet és befejezõdésének kihirdetésére, a baleset-elhárítási intézkedések kezdeményezésére és a telephelyen kívüli szervezetek értesítésére feljogosított személynek, aki egyben felelõs ezen feladatok ellátásáért, rendelkezik a hatékony intézkedéshez szükséges információkkal és az említett feladatok ellátásához szükséges eszközök felett. 4.298. Az Engedélyesnek olyan, a szükséges felelõsséggel és hatáskörrel felruházott baleset-elhárítási szervezetet kell létrehoznia, mely megfelelõen fel van készítve, hogy veszélyhelyzeti szituációkban mûködésbe lépjen és a döntések meghozatalától az operatív tevékenységekig képes feladatainak ellátására. A baleset-elhárítási szervezet vezetõje a létesítmény vezetõje vagy intézkedésre teljeskörûen felhatalmazott megbízottja. A szervezet egyes pozícióihoz elõre kijelölt munkatársat kell rendelni. A szervezet létszámát úgy kell meghatározni, hogy mûködéséhez folyamatosan rendelkezésre álljon a megfelelõ számú és képesítésû személyzet. A szervezet mûködését, egyes tevékenységeit írott, a megfelelõ szinten jóváhagyott dokumentumokban kell szabályozni. 4.299. A baleset-elhárítási tevékenységet irányítók hatékony munkájához megfelelõ mûszaki, kommunikációs környezetet kell biztosítani. Ennek érdekében veszélyhelyzeti irányító központot kell kialakítani az elhárítást végzõ személyzet számára. A veszélyhelyzeti irányító központban biztosítani kell, hogy rendelkezésre álljanak az üzemviteli paraméterek, valamint a létesítményen belüli és a közvetlen környezeti sugárvédelmi helyzetre vonatkozó mérési adatok, információk. A veszélyhelyzeti irányító központot olyan diverz és redundáns kommunikációs rendszerrel kell felszerelni, amely alkalmas a vezénylõvel, a létesítményen kívüli baleset-elhárításért felelõs szervezetekkel történõ kommunikációra. 4.300. Az ésszerû mértékben és idõtartamig megfelelõ intézkedésekkel kell biztosítani a veszélyhelyzeti irányító központban tartózkodó személyzet számára a veszélyhelyzetbõl eredõ veszélyek elleni védelmet. A veszélyhelyzeti irányító központ funkcióképességének rendszeres ellenõrzését biztosítani kell. 4.301. A megelõzõ és sürgõs óvintézkedések zónájában (országos BEIT) fel kell készülni és a létesítményen kívüli baleset-elhárításért felelõs szervezeteknek történõ szakmai segítségnyújtásra, sürgõs óvintézkedési javaslatok megfogalmazására, a telephelyi és a telephelyen kívüli baleset-elhárítás koordinálására. 4.302. Az Engedélyesnek fel kell készülnie a létesítményben tartózkodó minden személy biztonságának biztosítására. Ennek érdekében létesítményi riasztó rendszert kell mûködtetnie, gondoskodnia kell a munkavédelmi, sugárvédelmi, tûzvédelmi és létesítménybiztonsági követelményeket kielégítõ, egyszerûen, érthetõen és tartós módon megjelölt megbízhatóan kivilágítható biztonságos menekülési utak és azok biztonságos használatához szükséges egyéb feltételek biztosításáról, gyülekezési helyek kijelölésérõl, és fel kell készülnie a létesítményben tartózkodók számbavételére. 4.303. Az Engedélyesnek fel kell készülnie – korlátozott számú – sugárterhelést szenvedett, illetve kontaminált sérült ellátására (elsõsegély, dózisbecslés, szállítás). 4.304. A baleset-elhárításban részt vevõ dolgozók számára a polgári védelmi elõírásoknak és a baleset-elhárítási tevékenységbe bevont dolgozók számának megfelelõ óvó létesítmény(eke)t kell biztosítani. 4.305. Az Engedélyesnek fel kell készülnie a veszélyhelyzet elemzésére, a megtörtént vagy várható kibocsátás becslésére és a kibocsátás következményeinek elõrejelzésére. Az elemzést lehetõség szerint mérhetõ adatokra kell alapozni. Az elemzésnek olyan mélységûnek kell lennie, hogy az alapján a telephelyen kívül élõ lakosság védelme érdekében szükséges óvintézkedések egyértelmûen meghatározhatók legyenek. 4.306. A baleset-elhárítási intézkedések végrehajtásához szükséges eszközöket a várható felhasználási helyükhöz a legközelebb kell elhelyezni úgy, hogy azok felhasználása a várható feltételek mellett hatékony legyen. 4.307. Az Engedélyesnek fel kell készülnie a veszélyhelyzet során történtek, a végrehajtott intézkedések, a veszélyhelyzeti kommunikáció tartalmának rögzítésére. 4.308. Az Engedélyesnek fel kell készülnie a lakosság és a sajtó folyamatos tájékoztatására a külön jogszabályban foglaltak szerint. 4.309. Az Engedélyesnek a telephelyre vonatkozó létesítményi baleset-elhárítási intézkedési tervet (a továbbiakban: BEIT) kell kidolgoznia és folyamatosan – az üzemeltetés és a gyakorlatok tapasztalatainak és a hatályos elõírások figyelembevételével – karbantartania, biztosítva annak folyamatos összhangját az érvényes jogszabályokkal, az országos, területi és helyi baleset-elhárítási intézkedési tervekkel, a nemzetközi ajánlásokkal, valamint a létesítmény tûzvédelmi, illetve az egyéb katasztrófák elleni védekezésre vonatkozó tervekkel. A BEIT-nek és az alárendelt dokumentumoknak minden a baleset-elhárítási tevékenység során végzendõ tevékenységet szabályoznia kell. A BEIT-nek minimálisan tartalmaznia kell: – A terv végrehajtásért felelõs szervezet felelõsségét, feladatát, felépítését, mûködését. – A veszélyhelyzeti tervezési zónák határait. – A veszélyhelyzet kihirdetésének és megszûntetésének pontos feltételeit, folyamatát. – A veszélyforrás-elemzésben azonosított veszélyforrásokat és az Országos BEIT-nek megfelelõ tervezési kategóriákat. – A veszélyhelyzeti osztályokat, az osztályozás technológiai és sugárvédelmi kritériumait, folyamatát, felelõsét. – A veszélyhelyzet értékelésének módszerét, eszközeit. – A veszélyhelyzeti kommunikáció folyamatát, eszközeit. – A dolgozók riasztásának módját és eszközeit. – A lakosság tájékoztatásának módját és eszközeit. – A baleset-elhárítás céljára készenlétben tartott egyéb eszközök jegyzékét. – A veszélyhelyzet kezelés alapelveit. – A tervezési kategóriának, a veszélyhelyzeti osztálynak és a tervezési zónának megfelelõ óvintézkedéseket és azok bevezetésének feltételeit. – A sugárzási viszonyok ellenõrzésének és értékelésének rendjét, a beavatkozást nem igénylõ szintek és a kötelezõ beavatkozási szintek meghatározását. A sugárterhelés csökkentésére vonatkozó eljárásokat, módszereket. – A lakossági tájékoztatási tervet. 4.310. A baleset-elhárítási szervezetben feladatokat ellátó személyzet számára idõszakos oktatást és gyakorlati kiképzést kell tartani a baleset-elhárítási szervezetben rájuk ruházott tevékenységeik elsajátítása, begyakorlása érdekében. 4.311. A baleset-elhárítási szervezet baleset-elhárítási feladatai ellátásának képességérõl rendszeres idõközönként tartott gyakorlatokkal kell meggyõzõdni. Ezek tapasztalatait a baleset-elhárítási felkészülés során figyelembe kell venni. Legalább kétévente egyszer az egész szervezetet érintõ gyakorlatot kell tartani, amelybe a telephelyen kívüli baleset-elhárításért felelõs szervezeteket is be kell vonni. A baleset-elhárítási képzést és gyakorlatozást évente tervezni kell. 4.312. Az Engedélyesnek minden olyan személyt, aki a létesítmény területén felügyelet nélkül tartózkodhat általános baleset-elhárítási képzésben kell részesítenie, amely keretében megismerteti a veszélyhelyzeti teendõkkel. 4.313. Az Engedélyes a baleset-elhárítási készültség magas szinten tartása érdekében olyan, a szükséges felelõsséggel és hatáskörrel felruházott szervezeti egységet hoz létre, mely megfelelõen képes szervezni és irányítani a nukleáris baleset-elhárítási felkészülés folyamatát. A szervezet feladata a BEIT kidolgozása és karbantartása, a baleset-elhárítás eszközeinek és dokumentumainak karbantartása és megfelelõségének rendszeres ellenõrzése, a baleset-elhárítási képzések és gyakorlatok tervezése és végrehajtása, a felkészülés idõszakában a külsõ intézményekkel szükséges kapcsolattartás.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes